  Виталий Пронин Вавож ёросысь «Колос» хозяйствоысь тракторист В. Морозов пусъемын орденэн.12-тӥ декабре Удмурт элькунлэн Тӧроез Александр Бречалов сӥлы кариз Россиысь но Удмуртиысь кун наградаосын но «Данъян» («Признание») премиен пусъем муртъёсты. Ужрадэ люкаськемъёс-ты А. Бречалов нырысь ик Конституцилэн нуналэныз ӟечкылаз. Вылӥ кивалтӥсь ӵектэмъя, туэ шаерамы нырысьсэ сётэмын Удмурт Республикалэн Тӧроезлэн «Данъян» премиез.Та премиен пусъемын 6 коллектив: Вавож ёросысь «Колос», Вотка ёросысь чорыг будэтонъя «Пихтовка» хозяйствоос, «Калашников» концерн, Ижысь эктонъя «Розовый слон» нылпи театр, волейболэн шудонъя «Италмас-ИжГТУ» команда но Скандинав амалэн ветлонъя федерация. Бадӟым вормонзылы шумпотэмын Вавож ёросысь гурт удысын тыршисьёс.- Туэ ар куспын скал кыскисьёсмы 20 сюрс тонна йӧл люказы ни, - данъяськыса вера «Колос» хозяйствоен кивалтӥсь Владимир Красильников. - Мукет сямен учконо ке, шаерысьтымы 11 ёрос мында. Гуртоослэсь улонзэс ӟечгес карон сярысь но сюлмаськиськомы. Берло 7 ар куспын ас кужыменымы 3 культурая юртэз, школаез выльдӥмы, нылпи сад пуктӥськомы, 3 югдытӥськись сюресъёсмы вань. Выль гид пуктон сярысь малпаськиськомы. Ижысь нылкышноослэн волейболъя командазы 2013-тӥ арын гинэ кылдӥз, нош та вакытэ соос вылӥ лигаын шудо. Командалы зол юрттэ тренер Иван Промышленников.Кун наградаосын пусъемъёс пӧлын вал «Купол» заводын, 9 номеро элькун больницаын ужасьёс но Вавож ёросысь «Колос» хозяйствоысь тракторист Василий Морозов. Та удысын Василий Иванович 44 ар ужамын, пенсие потыса но, тэк пуконэз уг тоды. Табере мӧля вылаз чиля «За заслуги перед Отечеством» орденлэн 2-тӥ степенё медалез.Валентина Емельянова Туспуктӥз Э. Карипов   